Visagino savivaldybės taryba

sprendimas

Dėl Visagino savivaldybės tarybos 2013 m. birželio 27 d. sprendimo Nr. TS-90 „Dėl butų ir kitų patalpų savininkų bendrosios nuosavybės administravimo tarifo apskaičiavimo metodikos patvirtinimo“ pakeitimo

2014 m. rugsėjo 25 d. Nr. TS-131

Visaginas

Visagino savivaldybės taryba, vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos euro įvedimo Lietuvos Respublikoje įstatymo 7 straipsnio 1, 2 ir 5 dalimis, Nacionalinio euro įvedimo plano, patvirtinto Lietuvos Respublikos Vyriausybės 2013 m. birželio 26 d. nutarimu Nr. 604 „Dėl Nacionalinio euro įvedimo plano bei Lietuvos visuomenės informavimo apie euro įvedimą ir komunikacijos strategijos patvirtinimo“, 21 ir 25 punktais, nusprendžia:

1. Pakeisti Butų ir kitų patalpų savininkų bendrosios nuosavybės administravimo tarifo apskaičiavimo metodikos patvirtintos Visagino savivaldybės tarybos 2013 m. birželio 27 d. sprendimu Nr. TS-90 „Dėl butų ir kitų patalpų savininkų bendrosios nuosavybės administravimo tarifo apskaičiavimo metodikos patvirtinimo“:

1.1. 9 punktą ir išdėstyti jį taip:

„9. Daugiabučių namų metinės administravimo kainos apskaičiuojamos pagal formulę:

Ia = (Ian + Iap + Iak) x K1

Ia – metinė administravimo kaina (Eur);

Ian – metinė administratoriaus nuolatinių darbų kaina (Eur);

Iap – metinė administratoriaus papildomų darbų kaina (Eur);

Iak – metinė administratoriaus nenumatytų darbų kaina (Eur);

K1 – darbo laiko sąnaudų koeficientas, įvertinantis pastatų plotą (3 priedas).“;

1.2. 10 punktą ir išdėstyti jį taip:

„10. Mėnesinis daugiabučių namų administravimo mokesčio tarifas apskaičiuojamas pagal formulę:

Ta = Ia x K2x K3/ (Sn x 12)

Ta – administravimo mokesčio tarifas (Eur/m² per mėn.);

Ia – metinė administravimo kaina (Eur), nustatyta pagal 9 punktą;

Sn – daugiabučio namo bendrasis naudingasis plotas (m²);

K2 – koeficientas, įvertinantis pastatų eksploatavimo laiką nuo eksploatavimo pradžios (4 priedas);

K3 – koeficientas, įvertinantis buitinių patogumų lygį (5 priedas).“;

1.3. 12.1.2 punktą ir išdėstyti jį taip:

„12.1.2. darbo užmokestis, kuris nustatomas pagal 2,5 kvalifikacinės kategorijos darbuotojų darbo valandos kainą rinkoje. 1 darbo valandos kaina – 3,64 Eur (pagal 2012 m. spalio mėn. skaičiuojamąsias rinkos kainas);“;

1.4. 17 punktą ir išdėstyti jį taip:

„17. Nustatant konkretų butų ir kitų patalpų savininkų bendrosios nuosavybės administravimo tarifą, jis turi būti koreguojamas, atsižvelgiant į pastato eksploatavimo laiką, buitinių patogumų lygį, pastato bendrąjį plotą, taikant pataisos koeficientus:

Tap = Tab x K2 x K3 x K4

Tap – konkretaus namo administravimo mokesčio tarifas (Eur/m² per mėn.);

Tab – administravimo mokesčio tarifas (Eur/m² per mėn.) (2 priedas);

K2 – koeficientas, įvertinantis pastatų eksploatavimo laiką nuo eksploatacijos pradžios (4 priedas);

K3 – koeficientas, įvertinantis buitinių patogumų lygį (5 priedas);

K4 – koeficientas, įvertinantis pastato bendrąjį plotą (6 priedas).“;

1.5. Butų ir kitų patalpų savininkų bendrosios nuosavybės administravimo tarifo apskaičiavimo metodikos 2 priedą ir išdėstyti jį nauja redakcija (pridedama).

2. Nustatyti, kad šis sprendimas įsigalioja euro įvedimo Lietuvos Respublikoje dieną.

Savivaldybės mero pavaduotoja,

atliekanti savivaldybės mero pareigas	Elena Čekienė

Butų ir kitų patalpų savininkų bendrosios nuosavybės administravimo tarifo apskaičiavimo metodikos

2 priedas

(Visagino savivaldybės tarybos

2014 m. rugsėjo 25 d. sprendimo Nr. TS- 131

redakcija)

DAUGIABUČIŲ GYVENAMŲJŲ NAMŲ ADMINISTRAVIMO MOKESČIO TARIFAI

(pagal daugiabučių gyvenamųjų namų administravimo kainų apskaičiavimus

2012 m. spalio mėn. kainomis)

Eil. Nr.	Pavadinimas	Skaičiuojamoji darbų kaina per metus (Eur)	Tarifas 1m² naudingo ploto per mėn. (Eur)

be PVM	su PVM	be PVM	su PVM
1 1.1. 1.2. 1.3.	Administravimo paslaugos (iš viso) Administratoriaus nuolatiniai darbai Administratoriaus papildomi darbai Kiti nenumatyti darbai (pagal administravimo nuostatus)	889,28 649,61 123,68 115,99	1076,03 786,03 149,65 140,35	0,036	0,044

______________________________